EkBass/fiwiki-20250220-pages-articles huggingface dataset:
Ruth Ben-Ghiat

Ruth Ben-Ghiat (s. 1960) on yhdysvaltalainen historioitsija.Ruth Ben-Ghiat New York University Arts & Science, viitattu 8.12.2023 Leena Rossi, Autoritaarisia johtajia Mussolinista Trumpiin Agricolaverkko 19.1.2022, viitattu 8.12.2023 Ben-Ghiat sai humanististen tieteiden kandidaatin oppiarvon historiassa Kalifornian yliopistosta, Los Angelesista ja väitteli filosofian tohtoriksi vertailevassa historiantutkimuksessa Brandeis Universityssa. Hän on saanut muun muassa Guggenheim- ja Fulbright-stipendit. Ben-Ghiat on toiminut historian ja Italian tutkimuksen professorina New Yorkin yliopistossa. Hänen tutkimuksensa ja kirjoitustensa aiheita ovat olleet demokratioiden kohtaamat uhat kuten fasismi, autoritarismi ja propaganda. Ben-Ghiat on kommentoinut laajalti asiantuntijana tiedotusvälineissä. Hän on toiminut muun muassa CNN:n ja The Washington Postin politiikan kommentaattorina.Ruth Ben-Ghiat Atena Kustannus, viitattu 8.12.2023 Hän on esiintynyt Netflixin dokumentissa Näin tullaan tyranniksi (How To Become a Tyrant) ja Public Broadcasting Servicen sarjassa The Dictator's Playbook. Ben-Ghiatilla on ollut neuvoa-antava rooli Protect Democracyssa ja Yhdysvaltain edustajainhuoneen vuoden 2021 kongressitalon valtausta tutkivassa komiteassa. Hän toimi historiallisten asioiden konsultoijana Guillermo del Toron Pinokkion tuotannossa. Hän on myös toimittanut Substackissa uutiskirjettä Lucid demokratian Yhdysvalloissa ja muualla kohtaamista uhista. Ruth Ben-Ghiat julkaisi vuonna 2020 englanniksi ensimmäisen suurelle yleisölle suuntaamansa tietokirjan: Strongmen: Mussolini to the Present (W. W. Norton & Company), joka julkaistiin suomennettuna Atena Kustannuksen kautta nimellä Mahtimiehet – Tyrannien nousu, uho ja tuho vuonna 2021. Ben-Ghiat kuuluu Institute for Advanced Studyyn. Hän on myös American Historical Associationin, American Association for Italian Studiesin, Modern Language Associationin ja Society for Italian Historical Studiesin jäsen. == Lähteet == == Aiheesta muualla == * Ruth Ben-Ghiat: viralliset sivut Luokka:Yhdysvaltalaiset historioitsijat Luokka:Vuonna 1960 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Vuorigaselli

Vuorigaselli (Gazella gazella) on gasellien alaheimoon kuuluva Lähi-idän sorkkaeläinlaji. Vuorigaselliurokset painavat 17-29,5 kg ja naaraat 16-25 kg. Vuorigasellien kyljessä on tummanruskea juova ja vatsapuoli on valkoinen. Jaloissa on vaaleanruskeaa karvaa. Sekä naarailla että uroksilla on sarvet. Vuorigaselli elää vuoristoissa ja mäkimaastossa. Eläimet yleensä lepäävät päivisin ja etsivät ruokaa illalla tai varhain aamulla.. Nykyisin vuorigaselleja esiintyy lähinnä Israelissa, Palestiinassa ja Turkissa. Aiemmin levinneisyys on ulottunut lännessä Egyptiin. Kansainvälinen luonnonsuojeluliitto IUCN on luokitellut lajin erittäin uhanalaiseksi. Koko lisääntyvän kannan suuruus on noin 2500 yksilöä. Uhkia aiheuttavat salametsästys, autokolarit ja sopivan elinympäristön väheneminen ja pirstaloituminen. Villliintyneet koirat ja sakaalit ovat ongelma joillakin alueilla == Lähteet == Luokka:Gasellit
Hamnvik

Hamnvik (taajamanimeltään Ibestad) on taajama Ibestadin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 447 vuonna 2022. ==Lähteet== ==Aiheesta muualla== Luokka:Norjan taajamat Luokka:Ibestad
Ibestadin kirkko

Ibestadin kirkko () on Ibestadin kunnassa Tromssan läänissä sijaitseva kivinen pitkäkirkko vuodelta 1881. ==Kuvia== Ibestad kirke sett fra galleriet.jpg|Kirkkosali Orgel Ibestad.jpg|Urut Alter Ibestad.jpg|Alttari ==Lähteet== ==Aiheesta muualla== Luokka:Norjan kivikirkot kirkko
Rolla (saari)

Rolla on eteläisempi Ibestadin kunnan asutuista saarista Tromssan läänissä Norjassa. Saaren pinta-ala on 106,4 neliökilometriä. Asutus on keskittynyt itärannikolle, jossa sijaitsee Ibestadin hallintokeskus Hamnvik. Hamnvikista on maantieyhteys tunnelia pitkin Ibestadin toiselle asutulle saarelle Andørjalle, josta puolestaan pääsee siltaa pitkin mantereelle. ==Lähteet== ==Aiheesta muualla== Luokka:Norjan saaret Luokka:Ibestad
Andørja

Andørja on pohjoisempi Ibestadin kunnan asutuista saarista Tromssan läänissä Norjassa. Saaren pinta-ala on 135,3 neliökilometriä ja asukasluku 452 vuonna 2020. Andørjan korkein kohta Langlitinden yltää 1 276 metrin korkeuteen ja on samalla Norjan korkein saarella sijaitseva vuori. Saarelta on siltayhteys mantereelle ja maantietunneli Ibestadin toiselle asutulle saarelle Rollalle. ==Lähteet== ==Aiheesta muualla== Luokka:Norjan saaret Luokka:Ibestad
St. Olavs plass

pienoiskuva|200px|St. Olavs plass vuonna 2008. St. Olavs plass on St. Hanshaugenin kaupunginosassa Oslossa sijaitseva aukio, jossa kohtaavat St. Olavs gate, Munchs gate, Universitetsgata ja Langes gate. ==Kuvia== St. Olavs plass 1, Oslo (Hotell Scandic).jpg|St. Olavs plass 1: Vuonna 1939 valmistunut funktionalistinen asuin- ja liikerakennus, nykyinen Scandic-hotelli. St. Olavs plass 2, Oslo.jpg|St. Olavs plass 2: Kolmikerroksinen kivitalo (Wilhelm von Hanno, 1872). Rakennuksessa toimi vuosina 1892–1983 Rikshospitaletin apteekki. Knut Hamsunin Nälkä-romaanin Ylajali-hahmo asui tässä osoitteessa. Ramon Isern Tetraeder.jpg|St. Olavs plass 5: Toimistorakennus vuodelta 1969 (arkkitehdit Erling Viksjø ja Inge A. Dahl). Oeuvre dart urbain (Oslo) (4857638464).jpg|Aukion keskellä olevaan suihkulähteeseen pystytettiin vuonna 2009 Sven Påhlssonin suunnittelema 17-metrinen patsas. ==Lähteet== ==Aiheesta muualla== Luokka:Oslon aukiot
Strictum jus

Strictum jus (lat., = ankara oikeus) on yleispäteviin, tavallisesti kirjoitetussa laissa oleviin oikeussäännöksiin perustuva oikeus. Jo roomalaiset asettivat vastakohdiksi strictum jusin ja kohtuudenmukaisuuden (æquitas), ja kaikkina aikoina on ollut suuri merkitys sillä kysymyksellä, missä määrin oikeutta käyttelevä viranomainen saa lieventää strictum jusia ottamalla kohtuusnäkökohtia huomioon. Milloin laki itse osoittaa hänelle tämän tehtävän, on asia yleensä selvä, mutta vastakkaisessakin tapauksessa jää näille näkökohdille usein jonkin verran tilaa, vaikkakin sääntönä on, ettei tuomari kohtuuden vaatimuksia tyydyttääkseen saa poiketa strictum jusin ohjeista. Sitä kohtuuttomuutta, joka voi johtua säädetyn oikeuden tarkasta soveltamisesta (summum jus summa injuria), on omiaan lieventämään armahdusoikeuden käyttäminen.Strictum jus, Tietosanakirja. Osa 9, palsta 83. Tietosanakirja-osakeyhtiö 1917 ==Lähteet== Luokka:Oikeustiede
Luettelo Costa Rican kansallispuistoista

Luettelo Costa Rican kansallispuistoista kertoo Costa Rican kansallisesti merkittävistä luonnonsuojelualueista. Costa Rica on suojellut 25% pinta- alastaan erilaisin suojelutoimin. Puisto Maakunta Kuva Arenal-vuoren kansallispuisto Arenal, Alajuelan maakunta Ballenan kansallispuisto Puntarenas (meri) Barbillan kansallispuisto Cartago 80px Barra Hondan kansallispuisto Tempisque 80px Braulio Carrillon kansallispuisto Heredia - San José - Cartago - Limón Cahuitan kansallispuisto Limón Cararan kansallispuisto Puntarenas Chirripón kansallispuisto Limón - Puntarenas Corcovadon kansallispuisto Puntarenas Dirián kansallispuisto Guanacaste Guanacasten kansallispuisto Guanacaste Irazú-vuoren kansallispuisto Cartago Juan Castro Blancon kansallispuisto Alajuela Kookossaaren kansallispuisto Puntarenas La Amistadin suojelualue Puntarenas La Cangrejan kansallispuisto San José Las Baulasin kansallispuisto Guanacaste Los Quetzalesin kansallispuisto San José - Puntarenas Manuel Antonion kansallispuisto Puntarenas 80px Miravalles Jorge Manuel Dengon kansallispuisto Alajuela - Guanacaste Palo Verden kansallispuisto Guanacaste Piedras Blancasin kansallispuisto Puntarenas Poás- vuoren kansallispuisto Alajuela Rincón de la Vieja -vuoren kansallispuisto Alajuela - Guanacaste Santa Rosan kansallispuisto Guanacaste San Lucas -saaren kansallispuisto Puntarenas Tapantín kansallispuisto Cartago Tenorio-vuoren kansallispuisto Guanacaste Tortugueron kansallispuisto Limón Turrialba-vuoren kansallispuisto Cartago == Lähteet == Costa Rica *
Juha Heinänen

Juha Heinänen on suomalainen tietoverkkojen asiantuntija, joka oli toteuttamassa ensimmäisiä FUNETin Internet-yhteyksiä 1980-luvulla ja on osallistunut IP-protokollaan liittyvään standardoitiin. Heinänen väitteli tohtoriksi Tampereen teknillisellä yliopistolla 1983. 1980-luvulla hän oli tietotekniikan laitoksella tietoliikenteen apulaisprofessorina ja otti vuonna 1988 ensimmäisen Internet-yhteyden Suomesta Yhdysvaltoihin ja oli rekisteröimässä Fi-domainia, sekä ylläpiti sen nimipalvelinta alkuaikoina. Heinänen piti yhdysvaltalaista Internet-protokollaa silloista X.25-protokollaa parempana ja puhui ahkerasti sen puolesta.http://rajapinta.tut.fi/artikkelit/2011/5/TTY_varasi_Fi- verkkotunnuksen_Suomelle, TTY varasi Fi-verkkotunnuksen Suomelle, 20.12.2011, via archive.orghttps://www.tivi.fi/uutiset/tivi-25-vuotta-sitten-tama- suomalainen-oli-kansainvalisesti-tunnettu-verkkoguru-jo-aikana-ennen- wwwta/246796de-b8fe-3b7d-9843-586327aea8f4 https://www.is.fi/tyoelama/art-2000001432405.html Vuonna 1990 Heinänen meni Telecom Finlandin palvelukseen (myöhemmin Sonera). Hän erosi 1997 ja meni kilpailevan Telian palvelukseen, jossa hän toimi 1997-2003 teknologiajohtajana ja johti Song Networksin internet-palveluiden kehitystyötä. Sonera syytti Heinästä yrityssalaisuuden rikkomisesta ja tietomurrosta. Kihlakunnansyyttäjä piti väitteitä yritysvakoilusta perättöminä. Sonera oli myös urkkinut Heinäsen sähköposteja eron jälkeen, josta yhtiö joutui oikeuteen syyttäjän nostaessa syytteen viestintäsalaisuuden rikkomisesta, mutta jutut sovittiin 2001 ilman oikeudenkäyntiä.http://www2.hs.fi/uutiset/juttu.asp?id=20021011TA6&a;=2 https://www.tivi.fi/uutiset/takaisin-takaisinsonera-pitaa-heinasta- tietovarkaana/feb81439-1ad3-3c71-976d-c8044e95ecb2 https://www.tivi.fi/uutiset/juha-heinasta-ei-syyteta- yritysvakoilusta/7c9e69ee-1f54-3db5-b581-2c0335da4b0f https://www.tivi.fi/uutiset/heinanen-ja-sonera-sopivat- riitansa/34e58890-4ea9-3ec4-896b-f5d4a783b167 https://www.is.fi/digitoday/mobiili/art-2000001335652.html 1990-luvulla hän oli myös usean yhdysvaltalaisen yrityksen neuvonantajana ja sai palkkioksi myöhemmin menestyneiden firmojen osakkeita. Täytettyään 50 vuotta Heinänen erosi Songilta ja muutti Utsjoelle 30 km päähän kirkonkylältä. Hän on myös pyörittänyt konsulttiyritystä Tutpro ja kehittää OpenXg/OpenSIPg-SIP-VoIP- järjestelmää.https://www.kaleva.fi/teknologiaguru-loysi-rauhan- utsjoelta/2088348 ==Lähteet== Luokka:Internetin kehitykseen vaikuttaneet suomalaiset Luokka:Suomalaiset insinöörit Luokka:Syntymävuosi puuttuu Luokka:Elävät henkilöt
Trinidadin kreoli

Trinidadin kreoli on Trinidadin saarella puhuttava englannin kieleen pohjautuva kreolikieli.Survey chapter: Trinidad English Creole APiCS Online, viitattu 9.12.2023 Siihen on omaksuttu sanastoa englannin lisäksi arawakista, karibista, espanjasta, ranskasta, Länsi-Afrikan kielistä, bhodžpurista ja hindistä.Trinidadian Creole Language City University of New York, viitattu 9.12.2023 Puhujia Trinidadin kreolilla on Trinidad ja Tobagossa noin 1 200 000\. Lisäksi Isossa-Britanniassa, Kanadassa ja Yhdysvalloissa on Trinidadin kreolin puhujien yhteisöjä. Trinidadin kreolissa käytetään SVO- sanajärjestystä. Trinidadin kreoli on ei-roottinen kieli eli /r/ ei yleensä äänny siinä vokaalin jälkeen. Usein samoille käsitteille on Trinidadin kreolissa lukuisia eri kielten sanastoihin pohjautuvia synonyymejä. Trinidadin kreoli eroaa huomattavasti Trinidad ja Tobagon toisella pääsaarella puhuttavasta Tobagon kreolista. Trinidadilla on lisäksi 1800-luvun alkupuoliskolla puhuttu erillistä ranskan kieleen pohjautuvaa kreolia, jota nykyään ei käytetä juuri lainkaan. == Lähteet == Luokka:Pidgin- ja kreolikielet Luokka:Trinidad ja Tobago
Sompasaarenkanava

Sompasaarenkanava on 180 metriä pitkä Helsingin Kalasataman ja Sompasaaren erottava kanava, joka valmistui vuonna 2016. == Aiheesta muualla == Luokka:Suomen kanavat Luokka:Sörnäinen Luokka:Helsingin rakennukset ja rakennelmat
Oleg Tsarjov

Oleg Anatoljevitš Tsarjov (, , s. 2. kesäkuuta 1970, Dnepropetrovsk) on ukrainalainen poliitikko ja liikemies, kansanedustaja Ukrainan parlamentissa vuosina 2002–2014 ja separatistijohtaja. Tsarjov oli Luhanskin ja Donetskin alueiden separatistien perustaman Novorossijan liiton parlamentin puhemies koko sen olemassaolon ajan 2014–2015. Tsarjov valmistui Moskovan ydinfysiikan instituutista fyysikoksi 1992. Hän aloitti uransa tuotantoinsinöörinä Dnipropetrovskissa Avteks-yrityksessä. Vuosina 1993–1995 hän johti vakuutusyhtiötä Dovira. Myöhemmin hän oli johtavissa tehtävissä Dnipropetrovskin tietokonekeskuksessa, Kremnijeva dolyna (’Piilaakso’) -yrityksessä ja Dnepropetrovskin paperitehtaalla. Tsarjov valittiin 2002 kansanedustajaksi. Hän oli Alueiden puolueen Dnipropetrovskin osaston johtaja vuodesta 2005. Hän asettui ehdokkaaksi vuoden 2014 Ukrainan presidentinvaaleihin, jolloin hänet erotettiin puolueesta sen asettaessa ehdokkaakseen Myh’ailo Dobkinin. Tsarjov vetäytyi ehdokkuudesta, kun hänet pahoinpideltiin Kiovassa, ja kehotti boikotoimaan vaaleja. Hänen mukaansa vaalit vain ”tekisivät laillisiksi vallankaapanneet vallanpitäjät ja ajaisivat maan sisällissotaan”. Toukokuussa 2014 Tsarjov ilmoitti, että Donetskin ja Luhanskin alueilla pidettäisiin kansanäänestys itsenäisyydestä ja luotaisiin Novorossijan federaatio. Kesäkuussa 2014 Verh’ovna Rada poisti Tsarjovilta syytesuojan. Novorossija kuitenkin purettiin 2015 Minskin sopimusten mukaisesti, koska Odessa, Harkova ja Dnipropetrovsk jäivät Ukrainan hallintaan. Tsarjovia ammuttiin 27. lokakuuta 2023 Jaltassa Krimillä, ja hänen kerrottiin olevan vakavasti haavoittunut. Ukrainan turvallisuuspalvelu mukaan kyse oli sen operaatiosta.https://www.reuters.com/world/europe/ukrainian-pro- russian-politician-tsaryov-intensive-care-after-being-shot-2023-10-27/ == Lähteet == Luokka:Ukrainalaiset poliitikot Luokka:Vuonna 1970 syntyneet Luokka:Elävät henkilöt
Norjan luonnonsuojeluliitto

Norjan luonnonsuojeluliitto () on Norjan suurin ympäristöjärjestö. Se on perustettu vuonna 1914 ja sillä oli vuonna 2020 noin 35 000 jäsentä. Liiton nuorisojärjestö on nimeltään Natur og Ungdom. ==Lähteet== ==Aiheesta muualla== luonnonsuojeluliitto Luokka:Ympäristöjärjestöt
Arve Johnsen

Arve Johnsen (18. helmikuuta 1934 Borre – 6. joulukuuta 2023) oli Norjan valtiollisen öljy-yhtiö Statoilin (nyk. Equinor) ensimmäinen pääjohtaja vuosina 1972–1988. Hän valmistui ekonomistiksi Norjan kauppakorkeakoulusta 1957 ja juristiksi Oslon yliopistosta 1960. Vuonna 1965 hän liittyi työväenpuolueeseen ja 1971 hänestä tuli elinkeinoministeriön valtiosihteeri. Kyseisessä virassa hän oli vaikuttamassa Statoilin perustamiseen ja tuli valituksi sen johtajaksi seuraavana vuonna. Hän johti yhtiötä yli viisitoista vuotta, kunnes joutui eroamaan 1988, kun Mongstadin öljyjalostamon laajennustöiden kustannukset olivat karanneet käsistä. Tämän jälkeen Johsen työskenteli neuvonantajana muun muassa YK:ssa ja oli mukana useiden yritysten hallituksissa. Johnsenille myönnettiin vuonna 2023 Pyhän Olavin ritarikunnan komentajan arvonimi. ==Lähteet== ==Aiheesta muualla== Luokka:Norjalaiset virkamiehet Luokka:Norjalaiset yritysjohtajat Luokka:Norjalaiset juristit Luokka:Vuonna 1934 syntyneet Luokka:Vuonna 2023 kuolleet
Johnsen

Johnsen on seuraavien henkilöiden sukunimi: * Agnete Johnsen (s. 1994), norjansaamelainen laulaja * Arve Johnsen (1934–2023), norjalainen yritysjohtaja * Erik Johnsen (s. 1965), norjalainen mäkihyppääjä * Frode Johnsen (s. 1974), norjalainen jalkapalloilija * Hinrich Philip Johnsen (n. 1716–1779), saksalaissyntyinen ruotsalainen muusikko * Johan Johnsen (1893–1927), norjalainen pikajuoksija * Mari Kanstad Johnsen (s. 1981), norjalainen kuvittaja * Ronny Johnsen (s. 1969), norjalainen jalkapalloilija * Sigbjørn Johnsen (s. 1950), norjalainen poliitikko * Wayne Johnsen (s. 1977), yhdysvaltalainen ammattilaisnyrkkeilijä
Heksafluori-isopropanoli

Heksafluori-isopropanoli (C3H2OF6) eli heksafluori-2-propanoli on alkoholeihin kuuluva orgaaninen yhdiste. Yhdistettä voidaan käyttää esimerkiksi liuottimena ja muiden yhdisteiden valmistukseen. == Ominaisuudet== Huoneenlämpötilassa heksafluori-isopropanoli on väritöntä nestemäistä ainetta. Yhdiste liukenee erittäin hyvin veteen, ja liukenee myös useisiin orgaanisiin liuottimiin lukuun ottamatta poolittomimpia hiilivetyjä. Fluoriatomien aiheuttaman induktiivisen efektin vuoksi yhdiste on alkoholiksi poikkeuksellisen hapan, ja sen pKa-arvo on 9,3. Happamuudeltaan se on siis verrattavissa fenoliin. Heksafluori-isopropanoli muodostaa runsaasti vetysidoksia.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel, Blaine McKusick & Peer Kirsch: "Fluorine Compounds, Organic", teoksessa Ullmann’s Encyclopedia of Industrial Chemistry, John Wiley & Sons, New York, 2016. == Valmistus ja käyttö == Heksafluori-isopropanolia valmistetaan pelkistämällä heksafluoriasetonia. Pelkistimenä voidaan käyttää vetyä tai natriumboorihydridiä. Heksafluori-isopropanolia voidaan käyttää liuottimena useissa orgaanisen kemian reaktioissa. Sen on lisäksi havaittu aktivoivan muun muassa hapetuksia, karbonyyliryhmien reaktioita, nukleofiilisiä subsituutiota, polymerointireaktioita ja organometallien reaktioita ja stabiloivan karbokationeja. Useat näistä vaikutuksista perustuvat vetysidosten muodostamiseen. Yhdiste liuottaa myös erittäin kiteisiä polymeerejä. Heksafluori-isopropanolia käytetään sevofluraanin valmistamiseen. == Lähteet == Luokka:Alkoholit Luokka:Organohalidit Luokka:Fluoriyhdisteet
Strozzi

Strozzi on italialainen sukunimi, jonka kantajia ovat muun muassa: ;Alkujaan firenzeläinen suku: * Barbara Strozzi, (1619–1677), laulaja ja säveltäjä * Filippo Strozzi (k. 1491), aloitti Palazzo Strozzin rakentamisen, Palla Strozzin poika * Giambattista Strozzi (1488–1538), Filippo Strozzin poika, tunnettu nimellä Filippo nuorempi * Palla Strozzi (k. 1462), renessanssisivistyksen suosija ja diplomaatti ;Muita * Bernardo Strozzi (n. 1581–1644), italialainen barokkitaiteilija * Maja Strozzi-Pečić (1882–1962), kroatialainen oopperalaulaja * Marija Ružička Strozzi (1850–1937), kroatialainen näyttelijä * Tito Strozzi (1892–1970), kroatialainen näyttelijä ja kirjailija * Zanobi Strozzi (1412–1468), italialainen renessanssimaalari ja käsikirjoitusten kuvittaja ==Katso myös == * Palazzo Strozzi
Eero Raitio

Eero Antero Raitio (s. 24. elokuuta 1937 Pielisensuu) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 8.12.2023. Raitio syntyi veturinkuljettaja Jalmari Raition ja Siiri Elina Häkkisen perheeseen ja avioitui 1962 Lea Ester Tuulikki Kauppisen kanssa. Hän tuli ylioppilaaksi Joensuun lyseosta 1956 ja valmistui diplomi-insinööriksi Teknillisen korkeakoulun sähköteknilliseltä osastolta 1962. Raitio oli Suomen Sähkölaitosyhdistyksen toimistoinsinööri Helsingissä 1962–1965, Lahden kaupungin sähkölaitoksen käyttöinsinööri 1965–1967 ja apulaisjohtaja ja käyttöosaston päällikkö 1967–1974, Riihimäen Saha Oy:n, vuodesta 1977 Paloheimo Oy, sähkölaitoksen johtaja 1974–1987, Paloheimo-ryhmän rakennustuoteyksikön päällikkö 1985–1987 ja Paloheimo Oy:n, H. G. Paloheimo Oy:n ja Kolsan tiilitehdas Oy:n toimitusjohtaja 1987–2001. Hän on toiminut myös Teknillisen korkeakoulun assistenttina, Lahden Lämpövoima Oy:n projektijohtajana ja Riihimäen Kaukolämpö Oy:n toimitusjohtajana ja hallituksessa. Raitiolla on lisäksi ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1996. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1937 syntyneet Luokka:Elävät henkilöt
Mikael Strukel

Mikael Strukel (1851–1923Strukel, Mikael Pieni tietosanakirja, osa IV, palsta 330. Helsinki: Otava 1928) oli itävaltalaissyntyinen insinööri, teknillinen kirjailija ja Helsingin Polyteknillisen opiston opettaja, sittemmin Teknillisen korkeakoulun professori. Strukel suoritti insinööritutkinnon Wienin teknillisessä korkeakoulussa. Hän oli vuodesta 1879 Helsingin Polyteknilliseen opiston graafisen statiikan ja rautatierakennuksen opettaja ja vuodesta 1880 tie-, vesi- ja sillanrakennuksen opettaja. Kun opisto muuttui Teknilliseksi korkeakouluksi, Strukel siirtyi siihen sillanrakennuksen ja rakennuskonstruktioiden statiikan professoriksi. Hän erosi 1913 täysinpalvelleena. Strukelin käytännön töitä ovat piirustukset 80 metrin pituiseen rautaiseen maantiesiltaan Oulujoen Ammänhaaran yli. Julkaisuja ovat laaja saksankielinen oppikirja insinööritieteissä, Der Grundbau (2. p. 1906), Der Wasserbau (I–IV 1900–1904). Der Briiekenbau (I, II 1911–1913) sekä lisäksi kirjoituksia Tekniska föreningens i Finland förhandlingarissa ja saksalaisissa tekniikan alan aikakauslehdissä. ==Lähteet== Luokka:Saksalaiset insinöörit Luokka:Suomalaiset insinöörit Luokka:Suomalaiset professorit Luokka:Vuonna 1851 syntyneet Luokka:Vuonna 1923 kuolleet
O’Neal

O’Neal on muun muassa seuraavien henkilöiden sukunimi: * Edward A. O’Neal (1818–1890), Etelävaltioiden eversti Yhdysvaltain sisällissodassa, Alabaman kuvernööri 1882–1886 * Emmet O’Neal (1853–1922), Alabaman kuvernööri 1911–1915, Edward A. O’Nealin poika * Jermaine O’Neal (s. 1978), yhdysvaltalainen koripalloilija * Ryan O’Neal (1941–2023), yhdysvaltalainen näyttelijä * Shaquille O’Neal (s. 1972), yhdysvaltalainen koripalloilija ja rap-muusikko * Tatum O’Neal (s. 1963), yhdysvaltalainen näyttelijä.
Walking in the Air – The Greatest Ballads

Walking in the Air – The Greatest Ballads Nightwishin kuudes kokoelma-albumi, joka julkaistiin Spin-Farmin kautta 27. toukokuuta 2011. Albumi sisältää kappaleita yhtyeen neljältä ensimmäiseltä albumilta sekä niiden singlejulkaisuista. == Kappaleet == == Lähteet == Luokka:Nightwishin albumit Luokka:Vuoden 2011 kokoelma-albumit
Tommi Vatanen

Tommi Matias Vatanen on suomalainen mikrobiologi. Hän johtaa Helsingin yliopistossa laskennallisen mikrobiologian ryhmää, joka kehittää ja käyttää koneoppimista ja tietokonemalleja apuna ymmärtääkseen, miten ihmisessä, varsinkin suolistossa, elävien mikrobiyhteisöt toimivat ja miten se vaikuttaa ihmisen kehitykseen, terveyteen ja hyvinvointiin. Vatanen kuuluu yliopiston terveys- ja lääketieteen alan viitatuimpiin tutkijoihin. Vatanen väitteli Aalto-yliopiston tietotekniikan laitokselta väitöskirjalla Metagenomic analyses of the human gut microbiome reveal connections to the immune system. Väitöskirjassa tutkittiin suolistomikrobiston yhteyttä terveyteen käyttäen DNA:n sekvensointiin perustuvia menetelmiä, keskittyen erityisesti varhaislapsuuden autoimmuunisairauksiin kuten tyypin 1 diabetekseen. Väitöskirja palkittiin lääketieteellisen tiedekunnan vuoden parhaana vuonna 2017. == Lähteet == == Aiheesta muualla == * Suomalaistutkimus: Vauvojen suolistosta löytyi yhteys lapsuuden diabeteksen puhkeamiseen (uutinen Vatasen väitöskirjan tuloksista) Yle 2017 * Äidin suolistomikrobeilla on tärkeä ja pitkäaikainen vaikutus lapsen terveyteen ja kehitykseen (Vatasen ryhmän tuloksia) STT Info Luokka:Suomalaiset mikrobiologit Luokka:Syntymävuosi puuttuu Luokka:Elävät henkilöt Luokka:Viitatuimmat tutkijat Clarivaten mukaan
Daniil Štšenja

Daniil Štšenja, myös Štšenjatev, oli venäläinen sotapäällikkö. Hän osallistui 1400-luvun lopulla ja seuraavan vuosisadan alussa useisiin sotaretkiin ja piiritti muun muassa 1495 Viipuria.štšenja, Daniil, Tietosanakirja. Osa 9, palsta 94. Tietosanakirja-osakeyhtiö 1917 ==Lähteet== Luokka:Venäläiset sotilaat Luokka:1400-luvulla syntyneet‎ Luokka:Kuolinvuosi puuttuu
Suomen ralli 2016

Suomen ralli 2016 (virallisesti 66. Neste Rally Finland 2016) oli Rallin MM- sarjan kauden 2016 kahdeksas osakilpailu, joka ajettiin 28.–31. heinäkuuta. Rallin voittajan keskinopeus oli 126,6 km/h, mikä on kaikkien aikojen nopein MM-ralli. == Reitti == Rallissa oli 24 erikoiskoetta, joista tuli yhteensä 333,60 km. Suurin muutos edellisvuoteen oli perjantain ja lauantain lenkkien vaihtaminen keskenään, mikä oli tutumpi järjestys. Perjantaina Halinen oli kokonaan uusi erikoiskoe, mutta Äänekoski – Valtraa oli ajettu nimellä Koivistonkylä vuosikymmeniä aiemmin. Lauantain Saalahti sekä sunnuntain Lempää ja Oittila olivat tuttuja 90-luvulta, joskin Oittila ajettiin aiemmin nimellä Mutanen. Ouninpohja ajettiin nyt eri suuntaan ensimmäistä kertaa sitten vuoden 1994. Myös Ruuhimäen testierikoiskoe ja Päijälä ajettiin käännettyyn suuntaan. Reitillä käytettiin ensimmäistä kertaa betonista tehtyjä oikaisuesteitä. Nopeuden hidastamisen lisäksi ne edistivät tien kestävyyttä. == Kilpailun tapahtumia == Dani Sordo joutui jättämään kilpailun väliin loukkaannuttuaan testeissä. Hänen tilallaan Hyundaita ajoi Kevin Abbring. Jari-Matti Latvala menetti aikaa rengasrikkoon EK4:llä. Sébastien Ogier ajoi ojaan kolmannelta sijalta EK10:llä. Lorenzo Bertelli ajoi ulos Ouninpohjassa ja Eric Camilli Päijälässä. Ott Tänak keskeytti neljänneltä sijalta ulosajoon Oittilan erikoiskokeella, EK22:lla. Pontus Tidemand ajoi ulos ja keskeytti rallin päättäneellä Oittilan toisella ajokerralla. == Tulokset == Sija Kuljettaja Kartanlukija Auto Aika Ero Pisteet 1\. Kris Meeke Paul Nagle Citroen DS3 WRC 2:38.05,8 25 2\. Jari-Matti Latvala Miikka Anttila Volkswagen Polo R WRC 2:38.34,9 +29,1 18+1 3\. Craig Breen Scott Martin Citroen DS3 WRC 2:39.47,1 +1.41,3 15 4\. Thierry Neuville Nicolas Gilsoul Hyundai NG i20 WRC 2:39.51,7 +1.45,9 12+3 5\. Hayden Paddon John Kennard Hyundai NG i20 WRC 2:39.54,0 +1.48,2 10+2 6\. Mads Østberg Torstein Eriksen Hyundai i20 Coupe WRC 2:40.10,4 +2.04,6 8 7\. Andreas Mikkelsen Anders Jæger Volkswagen Polo R WRC 2:40.28,2 +2.22,4 6 8\. Esapekka Lappi Janne Ferm Skoda Fabia R5 2:42.59,6 +4.53,8 4 9\. Kevin Abbring Seb Marshall Hyundai NG i20 WRC 2:43.28,2 +5.22,4 2 10\. Teemu Suninen Mikko Markkula Skoda Fabia R5 2:43.41,3 +5.35,5 1 Lähde: Lähde: Lähde: Lähde: Lähde: Lähde: Lähde: WRC2:n voitti Esapekka Lappi. JWRC:n voitti Ole Christian Veiby. == Muuta == * Craig Breenin ensimmäinen palkintokorokesijoitus * Kris Meeke oli ensimmäinen britti, joka voitti Suomen MM-rallin == Lähteet == Luokka:MM-rallikausi 2016 Luokka:Suomen ralli
Tinakenkätyttö (kappale)

Tinakenkätyttö on Kaija Koon esittämä kappale sekä single, jonka julkaisi Universal Music vuonna 1999. Kappaleen on säveltänyt ja sanoittanut Markku Impiö. Kappaleesta on kuvattu myös musiikkivideo. Kaija Koo on kertonut, että "Tinakenkätyttö" ei ollut aluksi kovin tunnettu, vaan saavutti suosionsa vasta myöhemmin. == Lähteet == Luokka:Vuoden 1999 kappaleet Luokka:Suomalaiset musiikkikappaleet
Turun suojeluskuntapiiri

Turun suojeluskuntapiiri oli suojeluskuntien muodostama alueellinen järjestö, joka toimi Varsinais-Suomessa sisällissodan jälkeen vuosina 1918-25. Vuonna 1925 se jaettiin kahtia Varsinais-Suomen ja Turunmaan suojeluskuntapiireihin. == Historia == Turun suojeluskuntapiiri perustettiin 28. toukokuuta vuonna 1918. Perustavassa kokouksessa olivat mukana useimmat Varsinais-Suomen suojeluskunnista. Kesän aikana piirin hallinto organisoitiin, ja kun 2. elokuuta annettiin ensimmäinen suojeluskunta-asetus, piirin toiminta alkoi. Ensimmäiseksi maakuntapäälliköksi nimitettiin kapteeniksi ylennetty kauppias Helmer Nieminen. Ensimmäisiä toimia oli harjoituskoulun perustaminen. Turun suojeluskuntapiirin toimintaa vaikeutti alkuaikoina kunnollisten toimitilojen puute. Sen esikunta toimi aluksi Turun kauppaopiston talossa. Syyskesällä 1918 se siirtyi Turun Työväenyhdistyksen talon sivuhuoneeseen. Keväällä 1919 esikunta muutti ensin harjoituskoulun tiloihin Linnankatu 24:ään ja pääsi sitten omaan taloon Maariankatu 12:een. Apulaispiiripäällikkönä toimi vuosina 1919‒1925 saksalainen everstiluutnantti Rainer Stahel. Turun suojeluskuntapiirin tunnetuimpia suojeluskuntalaisia oli entinen valtionhoitaja P. E. Svinhufvud, joka toimi Turun Old Boys -suojeluskunnan 1. komppanian riveissä vuosina 1919‒1920. Niemistä seurasi vuonna 1921 piiripäälliköksi valittu kapteeni Niilo Sigell. Sigellin jälkeen piiripäällikkönä toimi jääkärimajuri Paul Henrichsson. Turun suojeluskuntapiiri, joka kattoi käytännössä koko Varsinais-Suomen, osoittautui liian laajaksi, mikä johti sen jakamiseen. == Lähteet == Luokka:Suojeluskunta Luokka:Varsinais-Suomen historia
Stundistit

Stundistit ( = hetki, hartaushetki) oli Etelä-Venäjällä vuoden 1862 jälkeen syntynyt ryhmä evankelisen liikkeen kannattajia.Stundistit, Tietosanakirja. Osa 9, palsta 98. Tietosanakirja-osakeyhtiö 1917 Liike sai alkunsa saksalaisesta siirtolasta Rohrbachista, jonka reformoitu pastori Bohnekämper alkoi jo 1820-luvulla kutsua myös venäläisiä työmiehiä evankelisiin hartauskokouksiin. Tämän pojan ja seuraajan Karl Bohnekämperin aikana tapa sai varsinaisen käännyttämisen luonteen. 1870-luvulla liike levisi koko Etelä- Venäjälle, niin, että kokonaisia kyliä oli sen vallassa, ja seuraavalla vuosikymmenellä stundisteja oli jo monissa paikoin sisäkuvernementeissakin. Stundistit järjestyivät liittymällä baptisteihin, jotka 1879 tunnustettiin Venäjällä oikeutetuksi uskontokunnaksi. Jo 1880-luvulla oli stundisteilla baptistien kanssa yhteisiä rukoushuoneita ja hartauskokouksia. Vuonna 1905 annetun uskonvapausjulistuksen jälkeen baptistit perustivat saarnaajaseminaareja, pitivät yleisiä kokouksia ja niin edelleen. Tunnustus on puhtaasti evankelinen. Ne erityisenä ryhmänä pysyneet stundistit, joita sanotaan nuorstundisteiksi, evankelisiksi kristityiksi, kasteen kertojain vastustajiksi, hylkäsivät sakramentit ja muut ulkonaiset menot ja papiston. Osa heistä kannattaa Tolstoin oppia. Stundistien rukouskokoukset kiellettiin 1894 kerettiläisinä.Stundister Nordisk familjebok Uggleupplagan. 27. Palsta 500. Nordisk familjeboks Stockholm 1918 [{sv}} ==Lähteet== ==Aiheesta muualla== Luokka:Baptismi Venäjällä Luokka:Kristinusko Ukrainassa
Beletit

Beletit (Hemigalinae) on sivettieläimiin kuuluva alaheimo. Siihen kuuluvia lajeja ovat beletti (Hemigalus derbyanus), borneonbeletti (Diplogale hosei), owstoninbeletti (Chrotogale owstoni), saukkobeletti (Cynogale bennetti) ja vietnaminsaukkobeletti (Cynogale lowei). == Lähteet == Luokka:Sivettieläimet
Suomen ralli 2015

thumb|Dani Sordo Surkeen erikoiskokeella Suomen ralli 2015 (virallisesti 65. Neste Oil Rally Finland 2015) oli Rallin MM-sarjan kauden 2015 kahdeksas osakilpailu, joka ajettiin 30. – 2. elokuuta. == Reitti == Rallissa oli 20 erikoiskoetta. Niiden yhteismitta oli 320 kilometriä. Kaikki erikoiskokeet ajettiin kahteen kertaan ensimmäistä kertaa rallin historiassa. Reitti on hyvin samanlainen kuin edellisenä vuonna. Apulaiskilpailunjohtaja Kari Nuutisen mukaan palaute vuoden 2014 reitistä oli niin hyvää, että jo aiempia vuoden 2015 reittisuunnitelmia peruutettiin. Säännöt kuitenkin rajoittivat torstain ohjelman pelkkään yleisöerikoiskokeeseen. Tämän vuoksi reitti oli nyt 40 km lyhyempi kuin edellisvuonna. Ouninpohja palasi perjantain lenkkiin. Lähtö oli Hämepohjan risteyksen eteläpuolella ensimmäistä kertaa sitten vuoden 2002. Perjantaina ei palattu päivähuoltoon Paviljonkiin vaan kuljettajat vaihtoivat itse renkaat Himoksella. Lauantaina ajettiin uusi erikoiskoe nimeltä Horkka, mutta se yhdisti Moksi–Leustun ja Leustun teitä edellisvuoden Painaan loppuosaan. Myhinpää oli nyt power stage, ajettuna vuoden 1985 suuntaan. Sunnuntaina ei ajettu muita erikoiskokeita kuin Myhinpää kahteen kertaan. == Kilpailun tapahtumia == Thierry Neuville ajoi ulos Ruuhimäen testierikoiskokeella mutta auto saatiin kuntoon ja Neuville oli maalissa neljäs. Andreas Mikkelsen ajoi ulos EK5:llä Himoksessa ja keskeytti. Hayden Paddon puolestaan keskeytti seuraavalla erikoiskokeella Pihlajakoskella. Elfyn Evans osui kiveen Ouninpohjassa ja vaurioitti auton tukivartta. Hän paikkasi sen kiinnitämällä kiintoavaimen rikkinäisen tukivarren vahvikkeeksi letkunkiristimillä. Kris Meeke keskeytti EK16:lla Jukojärvellä ulosajoon. == Tulokset == Sija Kuljettaja Kartanlukija Auto Aika Ero Pisteet 1\. Jari-Matti Latvala Miikka Anttila Volkswagen Polo R WRC 2:33.03,8 25+2 2\. Sebastien Ogier Julien Ingrassia Volkswagen Polo R WRC 2:33.17,4 +13,7 18+3 3\. Mads Østberg Jonas Andersson Citroen DS3 WRC 2:34.40,6 +1.36,9 15 4\. Thierry Neuville Nicolas Gilsoul Hyundai i20 WRC 2:79.02,5 +3.58,7 12 5\. Ott Tänak Raigo Mõlder Ford Fiesta RS WRC 2:37.33,1 +4.29,3 10 6\. Juho Hänninen Tomi Tuominen Ford Fiesta RS WRC 2:37.48,1 +4.44,3 8 7\. Martin Prokop Jan Tomanek Ford Fiesta RS WRC 2:39.24,1 +6.20,3 6 8\. Esapekka Lappi Janne Ferm Skoda Fabia R5 2:40.15,0 +7.11,2 4 9\. Pontus Tidemand Emil Axelsson Skoda Fabia R5 2:41.56,0 +8.52,2 2 10\. Lorenzo Bertelli Lorenzo Granai Ford Fiesta RS WRC 2:42.41,2 +9.37,4 1 Lähde: Lähde: Lähde: Lähde: Lähde: Lähde: Lähde: WRC2:n voitti Esapekka Lappi. JWRC:n voitti Quentin Gilbert. == Lähteet == Luokka:MM- rallikausi 2015 Luokka:Suomen ralli
Mahtra

Mahtra on kylä Raplamaalla sijaitsevassa Raplan kunnassa. Vuosina 1991–2017 (Viron kuntauudistukseen asti) kylä kuului Juurun kuntaan. Kylä on tunnettu 2.6.1858 tapahtuneesta talonpoikaiskapinastaanhttps://ems.elnet.ee/ Eesti märksõnastik, josta kertoo myös virolaisen kirjailijan Eduard Vilden kirjoittama Mahtra sõda (suom. Mahtran sotahttps://www.kirjasampo.fi/fi/kulsa/kauno%253Aateos_36123 Kirjasampo). == Katso myös == * Mahtra vironkielisessä Wikipediassa * Mahtran talonpoikaismuseo (viroksi) == Lähteet == Luokka:Viron kylät Luokka:Rapla
Suomen ralli 2021

Suomen ralli 2021 (virallisesti 70. Secto Rally Finland) oli rallin MM-sarjan kauden 2021 kymmenes osakilpailu, joka ajettiin 1.–3. lokakuuta 2021. Kilpailussa oli 19 erikoiskoetta. Kilpailu ajettiin poikkeuksellisesti vasta lokakuussa koronaviruspandemiarajoitteiden vuoksi. == Reitti == Rallissa oli nyt vain 19 erikoiskoetta. Niiden yhteispituus oli 287,11 km. Kilpailu oli tiivistetty kolmeen päivään, koska se ei ollut lomakauden aikana. Syksyisemmän ajankohdan myötä iltojen viimeiset erikoiskokeet ajettiin pimeässä, ensimmäistä kertaa sitten vuoden 1994. Testierikoiskoe ajettiin nyt torstaiaamun sijasta päivää myöhemmin, kun taas itse ralli alkoi torstai-illan sijasta perjantai-iltapäivänä Harjun kaupunkierikoiskokeella ja sitä seuranneilla viidellä metsäerikoiskokeella. Arvajan erikoiskoetta ei oltu ajettu sitten vuoden 1987, mutta sen tiestöä oli ajettu Hassin ja Ouninpohjan erikoiskokeella 90-luvun alussa sekä myöhempinä vuosikymmeniä tehdastallien testeissä. Ässämäki, Oittila ja Päijälä ajettiin nyt eri suuntaan kuin aiemmin. Sahloinen - Moksi ajettiin myös eri suuntaan kuin 2019, mutta alkuosassa oli teitä 90-luvun Sahloisista ja Surkeesta sekä vuoden 2010 Surkeesta. == Rallin tapahtumia == Kalle Rovanperä keskeytti ulosajoon Patajoen erikoiskokeella lauantaina. Auton jäähdytin vaurioitui osumassa hiekkakasaan. == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Pisteet 1\. Elfyn Evans Scott Martin Toyota Yaris WRC 2:24.04,6 25+5 2\. Ott Tänak Martin Järveoja Hyundai i20 Coupe WRC 2:24.11,4 +6,8 18+4 3\. Craig Breen Paul Nagle Hyundai i20 Coupe WRC 2:25.25,3 +1.20,7 15+1 4\. Esapekka Lappi Janne Ferm Toyota Yaris WRC 2:25.42,2 +1.37,6 12+3 5\. Sebastien Ogier Julien Ingrassia Toyota Yaris WRC 2:26.22,6 +2.18,0 10 6\. Gus Greensmith Chris Patterson Ford Fiesta WRC 2:27.13,6 +3.09,0 8 7\. Adrien Fourmaux Alexandre Coria Ford Fiesta WRC 2:28.01,6 +3.57,0 6 8\. Teemu Suninen Mikko Markkula Volkswagen Polo GTI R5 2:33.43,6 +9.39,0 4 9\. Mads Østberg Torstein Eriksen Citroen C3 Rally2 2:34.36,2 +10.31,6 2 10\. Emil Lindholm Reeta Hämäläinen Škoda Fabia Rally2 evo 2:35.36,7 +11.32,1 1 Lähde: Lähde: Lähde: Lähde: Lähde: Lähde: Lähde: Lähde: WRC2:n voitti Teemu Suninen. WRC3:n voitti Emil Lindholm. === Power Stage -sijoitukset === Sija Kuljettaja Aika Luokka Pisteet 1\. Elfyn Evans 5.18,9 5 2\. Ott Tänak +1,7 4 3\. Esapekka Lappi +2,9 3 4\. Takamoto Katsuta +5,7 2 5\. Craig Breen +6,7 1 Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 2021 Luokka:Suomen ralli
Duhoborit

Duhoborit eli duhobortsit, "hengensoturit", on ukrainalaisperäinen uskonlahko, saanut ehkä alkunsa jonkin ulkomaisen kveekarin vaikutuksesta 1740–1750 Harkovan kuvernementissa, josta se levisi muihinkin, etupäässä silloisen Venäjän eteläisiin kuvernementteihin. Vuosisadan lopulla Venäjän hallitus alkoi vainota duhoboreja. Heitä vuonna 1801 tarkastamaan lähetetty Lopuhin- niminen henkilö antoi heistä myönteisen kuvauksen, jonka vuoksi hallitus käski kaikkien lahkokunnan jäsenten siirtyä Taurian kuvernementtiin Molotšnajoen rannoille. Siellä he vaurastuivat. Hallitus alkoi kuitenkin 1819 vainota heitä, ja 1837 heidän käskettiin siirtyä Taka-Kaukasiaan. Vuonna 1900 osa heistä siirtyi Kanadaan, Duhoborit, Tietosanakirja. Osa 9, palsta 426. Tietosanakirja-osakeyhtiö 1917 jossa Brittiläisessä Kolumbiassa on edelleen perinteitä jatkava etnis-uskonnollinen duhobor-yhteisö. Historioitsijat ovat verranneet heitä kveekareihin ja mennoniitteihin, ja heitä on pidetty elämäntapansa vuoksi esihippeinäkin.Brendan Sainsbury, Canada's little-known Russian sect BBC 24.6.2021. Viitattu 10.12.2023 Duhoborien seitsemäntuhantisen joukko saapui Kanadaan, jonne myös heidän 1887 Siperiaan karkotettu henkinen johtajansa Peter (Pjotr) Verigin pääsi 1902. Hän kuoli 1924 junan räjähdyksessä, joka kantaa salamurhan tunnusmerkkejä. Ryhmässä tapahtui hajaannusta, ja lopullisen pirstoutumisen aiheutti lama. Nykyisin duhoborit asuvat hajallaan Kanadassa, ja he ovat vähitellen sulautuneet kanadalaiseen kulttuuriin. Duhoboreja arvioidaan olevan 20 000–30 000, mutta aktiivisia ehkä kymmenesosa. Perinteitä säilyttää ja ylläpitää Brittiläisessä Kolumbiassa Castlegarissa museo ja kulttuurikeskus Doukhobor Discovery Centre. Duhoborien opin mukaan aistillinen osa Jumalaa asuu luonnossa ja henkinen ihmisen sielussa, joka on ollut olemassa jo ennen maailman luomista. He eivät tunnustaneet perisyntiä ja ruumiillista ylösnousemusta. Kristus oli ihminen, jossa erittäin korkeassa määrässä ilmeni jumalallinen järki. Kirkko ei ole ulkonainen laitos vaan ilman kansallista ja uskonnollista erotusta kaikkien niiden yhteys, joissa on sisäinen, jumalallinen valo. Kaikki ihmiset ovat tasa-arvoisia. Maallinen esivalta ei ole heitä varten. Duhoborit eivät vakaumukseltaan voi astua sotapalvelukseen eivätkä vannoa valaa. ==Lähteet== ==Aiheesta muualla== Luokka:Kristinusko Ukrainassa Luokka:Kristinusko Venäjällä Luokka:Kristillinen anarkismi
Džumhurijat

Džumhurijat (, ”Tasavalta”) on Tadžikistanin pääkaupungissa Dušanbessa ilmestyvä tadžikinkielinen sanomalehti. Lehden ensimmäinen numero ilmestyi maaliskuussa 1925 nimellä Idi todžik (”Tadžikkien juhla”). Se sai toisesta numerostaan lähtien nimen Bedori todžik (”Tadžikkien herääminen”). Vuonna 1928 nimeksi tuli Todžikiston surh (”Punainen Tadžikistan”) ja vuonna 1955 Todžikistoni Soveti (”Neuvosto-Tadžikistan”). Kuudesti viikossa ilmestynyt lehti oli neuvostoaikana Tadžikistanin kommunistisen puolueen keskuskomitean sekä Tadžikistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa venäjänkielinen Kommunist Tadžikistana ja uzbekinkielinen Sovet Tojikistoni. Lehden painosmäärä oli 200 000 kappaletta vuonna 1975. Tadžikistanin itsenäistyttyä vuonna 1991 lehti sai nimen Džumhurijat. Maan sisällissodan aikana se oli viikkoja tai kuukausia ilmestymättä ja monet toimittajat jättivät lehden. Vuonna 1995 Džumhurijatista tuli Tadžikistanin hallituksen julkaisu. Se ilmestyi aluksi kerran ja myöhemmin kahdesti ja kolmesti viikossa. Lehden levikki pysyi kuitenkin aluksi pienenä. Džumhurijat on nykyään Tadžikistanin presidentin ja hallituksen äänenkannattaja. Se on tasavallan luetuin sanomalehti ja maan ainoa päivälehti. Viidesti viikossa ilmestyvän lehden painosmäärä oli 51 700 kappaletta helmikuussa 2023. Sen aineistoja julkaistaan myös Internet-sivustolla. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Tadžikistanilaiset sanomalehdet
Monserratinpeurahiiru

Monserratinpeurahiiru (Peromyscus caniceps) on Meksikossa elävä äärimmäisen uhanalainen jyrsijä. Sitä on tavattu vain Meksikolle kuuluvalla Monserratin saarella Kalifornianlahdella. Sen uhanalaisuuteen ovat vaikuttaneet villiintyneet kissat sekä ihmisen mukana saarelle tulleet kilpailevat jyrsijälajit. Monserratinpeurahiiru syö hyönteisiä ja kasviravintoa. Aikuinen yksilö painaa 22 grammaa. Nathan P. Myhrvold, Elita Baldridge, Benjamin Chan, Dhileep Sivam, Daniel L. Freeman, and S. K. Morgan Ernest. 2015. An amniote life-history database to perform comparative analyses with birds, mammals, and reptiles. Ecology 96:3109 == Lähteet == Luokka:Myyrät
Mahtran sota (Vilde)

Mahtran sota () on virolaisen kirjailijan Eduard Vilden romaani vuodelta 1902, joka julkaistiin Suomessa Lilli Rainion suomentamana vuonna 1908.https://www.kirjasampo.fi/fi/kulsa/kauno%253Aateos_36123 Kirjasampo Kirja kertoo Mahtran kylässä 2.6.1858 tapahtuneesta talonpoikaiskapinasta. Se on ensimmäinen osa Vilden kirjoittamaa trilogiaa, joka kuvaa kuohuntaa Viron talonpoikaisväestössä 1800-luvulla.https://ems.elnet.ee/ Eesti märksõnastik == Lähteet == Luokka:Virolaiset romaanit Luokka:Vuoden 1902 kirjat
8 tunnin työpäivä

Kahdeksan tunnin työpäivä oli sosiaalipoliittinen liike ja yksi työväenliikkeen keskeisistä tavoitteista 1800-luvun jälkipuolelta alkaen. Suomessa asiasta säädettin laki vuonna 1917. Yhdysvalloissa vastaava päätös vahvistettiin vasta vuonna 1938 osana Franklin D. Rooseveltin New Deal -yhteiskuntasopimusta. Utopistinen sosialisti Robert Owen ehdotti jo vuonna 1817 seuraavaa jakoa: ”8 tuntia työtä, 8 tuntia lepoa, 8 tuntia virkistystä”. Kansainvälinen työjärjestö ILO määritteli kahdeksan tunnin työpäivän tehdastyöläisille ensimmäisessä konventiossaan vuonna 1919. Toimistojen ja kaupan alan työntekijöitä koskeva konventio valmistui vuonna 1930. == Lähteet == Luokka:Työaika Luokka:Sosiaalipolitiikka
Seyed Ali Mousavi Nour

Seyed Ali Mousavi Noor (, syntynyt 7. maaliskuuta 2006) on iranilainen karateka, joka voitti kultamitalin vuoden 2021 Aasian karaten mestaruuskilpailuissa. Mousavi kuuluu Iranin miesten karatemaajoukkueeseen eri sarjoissa. Hän voitti ensimmäisen virallisen mitalinsa vuonna 2021 Zanjanin maakunnan maajoukkuemestaruudesta. Mousavi on kotoisin Ramhormozin kaupungista. Hän aloitti karaten 12-vuotiaana, ja voitettuaan useita ruohonjuuritason ikäryhmiä, hänestä tuli maajoukkueen jäsen vuonna 2017 ja hän on tällä hetkellä Iranin islamilaisen tasavallan karatejoukkueen kansallinen mestari. == Lähteet == Luokka:Iranilaiset karatekat
Neste 1000 Lakes Rally 1995

Neste 1000 Lakes Rally 1995 järjestettiin 25.–27. elokuuta 1995. Se oli 46. Suomen ralli kautta aikain. Se ei ollut osa ralliautoilun kuljettajien ja valmistajien MM-sarjaa, vaan ainoastaan kaksilitraisten kaksivetoisten eli F2-autojen MM-sarjan osakilpailu. == Osallistujat == A-ryhmän nelivetoisilla autoilla kilpailuun osallistuivat mm. Tommi Mäkinen, Juha Kankkunen, Marcus Grönholm ja Sebastian Lindholm. Thomas Rådströmin piti myös osallistua, mutta loukkaantuminen Mänttä 200 -ajossa perui osallistumisen. F2-autoilla kilpailuun osallistuivat mm. Jarmo Kytölehto, Harri Rovanperä ja Per Svan Opeleilla, Alister McRae, Ari Mökkönen ja Gregoire de Mevius Nissaneilla, Tapio Laukkanen Volkswagenilla, Pavel Sibera ja Emil Triner Škodilla sekä Erwin Weber ja Antonio Rius Seateilla. == Reitti == Reitti oli nyt jopa 546 kilometriä pitkä, eli kaikkien aikojen pisin Jyväskylän Suurajot mitattuna erikoiskokeiden yhteispituudella. Erikoskokeiden määrä kuitenkin väheni 32:een, eli niiden keskipituus nousi yli 16 kilometriin. Perjantaina ajettiin nyt viisi erikoiskoetta Jyväskylän länsipuolella ennen edellisvuoden perjantailenkin reittiin liittymistä. Keuruu, Höytiä ja Hankasalmi olivat uusia erikoiskokeita, mutta Jukojärveä oli ajettu eri muodossa aiemmin, viimeksi 1981. Lauantain reitti oli 258 kilometriä pitkä. Hassi, Päijälä, Västilä, Ouninpohja, Vaheri ja Ehikki ajettiin nyt eri suuntaan. Valkeakosken kaupunkierikoiskoe jäi pois reitiltä. Sunnuntai oli yhtä pitkä kuin aiemmin, mutta tiivistetty nyt viiteen erikoiskokeeseen. Huomionarvoista oli Lempään ajaminen kahteen kertaan ensimmäisenä erikoiskoetoistona sitten vuoden 1987. Tarkoitus oli saada kokemuksia teiden kestämisestä kahteen kertaan ajaessa. == Kilpailun tapahtumat == Juha Kankkunen keskeytti ensimmäiselle erikoiskokeelle. Auto osui kiveen ja etupyörä taittui alle. Ensimmäisen ja toisen erikoiskokeen välillä oli huoltokielto, joten Kankkunen olisi joutunut ajamaan 22 kilometriä pitkän Parkkolan kolmella pyörällä. Kankkunen jatkoi rallissa nolla-autona. Rallin alussa keskeyttivät myös Sebastian Lindholm, N-ryhmän Jouko Puhakka ja Olli Harkki sekä etuvetoisia ajaneet Ari Mökkönen ja Gregoire de Mevius. Hassin erikoiskokeella sattui onnettomuus, jossa tiellä kävellyt katsoja menehtyi jäätyään 0-auton alle. Erikoiskoe peruttiin. == Tulokset == Kuljettaja Auto Luokka Aika 1\. Tommi Mäkinen Mitsubishi Lancer Evo III A8 4.38.25 2\. Marcus Grönholm Toyota Celica Turbo 4WD A8 +9.31 3\. Jarmo Kytölehto Opel Astra GSi 16V A7 +20.41 4\. Per Svan Opel Astra GSi 16V A7 +21.43 5\. Alister McRae Nissan Sunny GTi A7 +24.48 6\. Mika Korhonen Mitsubishi Lancer Evo II N4 +27.28 7\. Marko Ipatti Mitsubishi Lancer Evo II N4 +27.51 8\. Jouni Ahvenlammi Toyota Celica GT-Four N4 +30.08 9\. Mika Utria Mitsubishi Lancer Evo II N4 +34.43 10\. Pavel Sibera Skoda Felicia Kit Car A7 +37.32 Lähde == Lähteet == == Aiheesta muualla == * Rally-Maps.com, erikoiskokeiden reitit kartalla Luokka:Suomen ralli
Jazz-hautajaiset

Jazz-hautajaiset on New Orleansissa Lousianassa tunnettu hautajaistapa, jossa hautajaissaattueeseen kuuluu jazzia soittava puhallinorkesteri. Jazz- hautajaiset ovat erityisesti afroamerikkalaisen yhteisön perinnettä. Yhdysvalloissa mustien orjien hautajaisiin kuului jo 1700-luvulla hautajaissaattue, jossa laulettiin ja soitettiin, ja tapa oli käytössä myös New Orleansissa. == Hautajaisten kulku == Jazz-hautajaiset noudattavat määriteltyä paraatirakennetta. Kun siunaustilaisuus päättyy, orkesteri seuraa perhettä hautausmaalle joko jalan tai hevosen vetämissä vaunuissa. Orkesteri muodostaa "ensimmäisen rivin" ja soittaa surumusiikkia ja perinteisiä virsiä. Musiikki eroaa nykyjazzista ja myös Dixieland-jazzista. Paraatin johtajalla on näyttävä vyö, musta hattu ja joskus myös koristeellinen sateenvarjo, ja hän kävelee kulkueen edessä. Hautajaisvieraat kulkevat orkesterin takana niin sanottuna "toisena rivinä" mahdollisesti myös tanssien musiikin tahdissa. Vainaja hyvästellään perheen hautaan, joka New Orleansin suoperäisyyden takia on yleensä maanpinnan yläpuolelle nouseva hautakappeli. Tämän jälkeen musiikin tempo vaihtuu, ja orkesteri soittaa iloisia kappaleita, kuten "When the Saints Go Marching In". Jazz-hautajaisia järjestetään muusikoille, mutta myös muille. Tapaa pidetään kunnioittavana, sillä jazzin katsotaan kuuluvan yhtä lailla kuolemaan kuin elämäänkin. == Populaarikulttuurissa == Grigori Aleksandrovin elokuvassa Iloiset pojat (1934) nähdään jazz-hautajaiset. James Bond-elokuva Elä ja anna toisten kuolla (1973) alkaa jazz-hautajaisilla. == Lähteet == == Aiheesta muualla == * Luokka:jazz Luokka:Hautaus Luokka:New Orleans Luokka:Yhdysvaltalainen kulttuuri
Palmunäädät

Palmunäädät (Paradoxurinae) eli palmusivetit on sivettieläimiin kuuluva alaheimo. Nämä eläimet elävät puissa ja niiden jalat ovat sopeutuneet puissa kiipeämiseen siten, että niillä on terävät kynnet, paljaat anturat ja kolmas ja neljäs varvas ovat osittain kasvaneet yhteen. Ne syövät enimmäkseen hedelmiä. Afrikanpalmusivettiä esiintyy itäisessä Afrikassa ja eteläisessä Aasiassa elää seitsemän palmunäätälajia. Sukuja: * Binturongit (Arctictis) * Juovapalmusivetit (Arctogalidia) * Sulawesinpalmusivetit (Macrogalidia) * Naamiopalmusivetit (Paguma) * Musankit (Paradoxurus) == Lähteet == Luokka:Sivettieläimet